
	1.
	Rīkojuma projekts
5. Saskaņā ar Publiskas personas mantas atsavināšanas likuma 42. panta pirmo daļu un 43. pantu, Augstskolu likuma 76. panta otrās daļas 4. punktu un Meža likuma 44. panta ceturtās daļas 5. punktu nodot bez atlīdzības LBTU īpašumā šā rīkojuma 2. pielikumā minētos valsts nekustamos īpašumus, pirms tam nodalot šo nekustamo īpašumu sastāvā esošo valsts meža zemi, atdalītās meža zemes vienības attiecīgi pievienot blakus esošajiem valsts meža īpašumiem "Meža pētīšanas stacija" (nekustamā īpašuma kadastra Nr. 4625 002 0026) Vecauces pagastā, Dobeles novadā un "Meža pētīšanas stacija" (nekustamā īpašuma kadastra Nr. 4676 004 0148) Lielauces pagastā, Dobeles novadā.
	Iebildums
Tieslietu ministrija uztur iepriekš pausto iebildumu par dokumenta vai apliecinājuma pievienošanu (rīkojuma projekta 5. un 6.punkts), jo valsts meža zemes atsavināšana ar ikreizēju Ministru kabineta rīkojumu ir pieļaujama divos gadījumos: 1) valsts meža zemes nodalīšana nav pieļaujama atbilstoši teritorijas attīstības plānošanas dokumentiem; 2) pēc nodalīšanas veidojas tāds starpgabals Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldības funkciju veikšanai. Vienlaikus aicinām izvērtēt, nepieciešamības gadījumā, labot (precizēt, veidot jaunu) rīkojuma projekta 5.punktu, papildinot anotāciju ar skaidrojumu, jo saskaņā ar anotācijā norādīto informāciju tikai dažām no 2.pielikumā esošajām zemes vienībām veidojas meža zemes starpgabali, līdz ar to ne visos gadījumos tiek atsavinātas valsts meža zemes.

Pievienotajā 2022.gada 7.decembra Dobeles novada pašvaldības vēstulē norādīts, ka teritorijas plānojums nenosaka minimālo jaunveidojamās meža zemes vienības platību. Pašvaldības ieskatā iesnieguma pielikumā norādīto zemes vienību atdalīšana, veidojot jaunu zemes vienību, ir pieļaujama, kā arī ir pieļaujama robežu pārkārtošana starp īpašumiem, ievērojot apstākli, ka neveidojas jauni zemes starpgabali.

Anotācijā attiecībā uz nekustamajiem īpašumiem, kuriem tiks nodalīta meža zeme, nododot bez atlīdzības LBTU īpašumā (2.pielikums), norādīts, ka dažās zemes vienībās sadales rezultātā izveidosies meža zemes starpgabali, kurus nav lietderīgi izmantot valsts funkciju veikšanai Meža likuma izpratnē, bet var izmantot LBTU funkciju – studentu prakses nodrošināšanai. Savukārt attiecībā uz nekustamajiem īpašumiem, kuriem netiks nodalīta meža zeme, nododot bez atlīdzības LBTU īpašumā (3.pielikums), pretēji pašvaldības vēstulē rakstītajam norādīts, ka nekustamā īpašuma sastāvā esošā valsts meža zemes nodalīšana mazās platības dēļ nav lietderīga, lai to racionāli izmantotu valsts funkciju izpildei, jo tai blakus neatrodas valsts meža īpašums, pēc nodalīšanas veidosies starpgabals un nebūs racionāli nodrošināt pieslēgumu. Attiecībā uz Tieslietu ministrijas iebildumu par dokumenta vai apliecinājuma pievienošanu izziņā norādīts, ka šādu dokumentu var pievienot tikai pēc sadales procesa pabeigšanu, kuru veiks LBTU.

Atkārtoti norādām, ka Meža likums izvirza konkrētus kritērijus, kura (vismaz viena) iestāšanos nepieciešams konstatēt. Kritērijs par minimālo zemes vienības platību saskaņā ar iepriekš minēto pašvaldības vēstuli nav piemērojams. Attiecīgi palicis tikai viens kritērijs – pēc nodalīšanas veidojas tāds starpgabals Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldību funkciju veikšanai. Minētā kritērija iestāšanos ir svarīgi konstatēt, lai varētu atsavināt valsts meža zemi ar ikreizēju Ministru kabineta rīkojumu. Pirmšķietami no pielikumiem (2. un 3.pielikums), kuros attēlotas aptuvenās atdalāmās zemes vienību platības un anotācijā norādīto, ka dažās zemes vienībās sadales rezultātā izveidosies meža zemes stapgabali, secināms, ka projekta virzītājam ir skaidra ne tikai aptuveni atdalāmā zemes vienība, bet arī aptuvenās zemes vienības robežas. Attiecīgi ar šādu informāciju pirmšķietami būtu jāvēršas pašvaldībā, kurai būtu jākonstatē minētā kritērija iestāšanās. No šī brīža norādītās informācijas Tieslietu ministrijai nav iespējams konstatēt vai konkrētais kritērijs ir iestājies. Kā vēl viens risinājums pirmšķietami varētu būt izvērsts skaidrojums pie katras zemes vienības, no kuras varētu secināt, ka šajā gadījumā veidojas tāds starpgabals, kuru nav lietderīgi izmantot valsts vai pašvaldību funkciju veikšanai. Minētais novērstu arī neskaidrības ar 2.pielikumā esošajiem īpašumiem. Aktuālais rīkojuma projekta 3.punkts paredz pilnvarot LBTU zemes īpašnieka (Zemkopības ministrija) vārdā nodalīt no 2.pielikumā uzskaitītājiem īpašumiem valsts meža zemi, kas tiek pievienotas blakus esošajiem valsts meža īpašumiem, līdz ar to LBTU īpašumā paliktu tikai lauksaimniecības zemes vienības. Attiecīgi šādām zemes vienībām nav nepieciešama atsaukšanās uz Meža likuma 44.panta ceturtās daļas 5.punktu, taču saskaņā ar anotācijā norādīto informāciju ne visi 2.pielikumā esošie īpašumi ir šādi, līdz ar to nepieciešams pārskatīt uzskaitītās zemes vienības un attiecīgi precizēt.
Piedāvātā redakcija
-
	Māris Gerlovess (TM)

	2.
	Rīkojuma projekts
13. Ņemot vērā, ka ar Ministru kabineta 2008. gada 29. jūlija rīkojuma Nr. 451 "Par valsts nekustamo īpašumu nodošanu Latvijas Lauksaimniecības universitātes valdījumā" 41.punktu LBTU faktiskajā valdījumā nodotais nekustamais īpašums “Vecauces meži” (nekustamā īpašuma kadastra Nr. 4625 002 0013) Vecauces pagastā, Dobeles novadā, vairs netiek izmantots izglītības un zinātnes funkciju nodrošināšanai, izbeigt LBTU faktiskā valdītāja tiesības un nekustamo īpašumu visā tā sastāvā nodot Zemkopības ministrijai. 
	Iebildums
Lūdzam konkretizēt anotācijā skaidrojumu par rīkojuma 13.punktu un 2. un 3.pielikumā esošajiem nekustamajiem īpašumiem, kādēļ LBTU ir faktiskais valdītājs. Ņemot vērā, ka nekustamie īpašumi saskaņā ar zemesgrāmatas apliecībām un Nekustamā īpašuma valsts kadastra informācijas sistēmas (NĪVKIS) datiem tiesiski valda Zemkopības ministrija (turpmāk – ZM). Līdz ar to jau šobrīd ZM valdījumā ir konkrētais nekustamais īpašums.

Tiesiskās skaidrības nodrošināšanai lūdzam skaidrot, vai un kā tiek izpildīts Ministru kabineta 2008.gada 29.jūlija rīkojums Nr.451 “Par valsts nekustamo īpašumu nodošanu Latvijas Lauksaimniecības universitātes valdījumā” 41.punkts, jo zemesgrāmatā nav mainīts valdītājs. Tieslietu ministrijas ieskatā, minētais punkts nav izpildīts, līdz ar to rīkojuma projekta 13.punkts ir  dzēšams. 

Vienlaikus no NĪVKIS datiem izriet, ka iepriekš minētajiem īpašumiem lietotājs ir sabiedrība ar ierobežotu atbildību MĀCĪBU UN PĒTĪJUMU SAIMNIECĪBA “VECAUCE” (turpmāk – juridiska persona). Lūdzam anotāciju  papildināt ar skaidrojumu, uz kāda tiesiska pamata šie īpašumi nonākuši juridiskās personas lietošanā. 
Piedāvātā redakcija
-
	Māris Gerlovess (TM)

	3.
	Rīkojuma projekts
 Pielikuma saturu skatīt dokumentā
	Iebildums
Lai arī izziņā ir norādīts, ka Tieslietu ministrijas iebildums (3.04.2024.) ir izvērtēts attiecībā uz patstāvīgās būves – laboratorijas korpusa, kadastra numurs 0900 518 0050, atsavināšanu, tajā nav ņemti vērā uzskaitītie ieguvi un priekšlikums, lai noskaidrotu iespējamo laiku zemes iegūšanai īpašumā. Šobrīd no anotācijas izriet, ka termiņš zemes vienības, kadastra apzīmējums 0900 018 0050, iegūšanai īpašumā nav nosakāms un šī rīkojuma projekta regulējums nav attiecināms uz LBTU īpašumā iegūstamo zemes vienību.  

Vēršam uzmanību, ka ar šo rīkojuma projektu, kurā būve ir patstāvīgs īpašums, var tikt atsavināta, kā to pamatoti norādījis projekta virzītājs. Taču, ievērojot uzskaitītos ieguvumus un lietderīgāko rīcību, Tieslietu ministrijas ieskatā būtu noskaidrojams vai nodibinājumam Latvijas Lauksaimniecības universitātes fonds “JELGAVAS PILS” likvidācijas procesā ir pieteiktas kreditoru pretenzijas (skatīt iepriekšējā reizē izteikto iebildumu) un apstākļos, ja tiktu konstatēts garš likvidācijas process būtu pamatota (ilguma dēļ) būves atsavināšana.
Piedāvātā redakcija
	Māris Gerlovess (TM)

	4.
	Rīkojuma projekts
2.2. nekustamā īpašuma (nekustamā īpašuma kadastra Nr. 0900 027 0156) mācību korpusa (būves kadastra apzīmējums 0900 027 0156 005) Kristapa Helmaņa ielā 8, Jelgavā, pārbūvei;
	Priekšlikums
Lūdzam papildināt anotāciju ar informāciju par rīkojuma projekta 2.2.apakšpunktā minēto nekustamo īpašumu un pievienot tiesību akta lietai nepieciešamos dokumentus, jo nekustamais īpašums nav atrodams nevienā no 5 Ministru kabineta rīkojumiem (Nr.203; 285; 363; 451; 621).

Ministru kabineta 2018.gada 10.aprīļa noteikumu Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība” 3.3.apakšpunkts noteic, ka augstskolu plānā norāda informāciju par augstskolas īpašumā, valdījumā vai lietošanā esošajiem nekustamā īpašuma objektiem un to izmantošanas mērķiem, kā arī turpmāko rīcību saskaņā ar šo noteikumu pielikuma I daļa. Ņemot vērā, ka paskaidrojošos dokumentos ir atrodams minētais pielikums, lūdzam skaidrot, kādi īpašumi tiek attēloti rīkojuma projektā un kādi nē.
Piedāvātā redakcija
-
	Māris Gerlovess (TM)

	5.
	Rīkojuma projekts
8. Nostiprinot zemesgrāmatā īpašuma tiesības uz šā rīkojuma 2.pielikumā un 3.pielikumā minētajiem nekustamiem īpašumiem uz LBTU vārda, ierakstīt atzīmi par aizliegumu nekustamos īpašumus vai to daļas atsavināt vai apgrūtināt ar hipotēku.
	Priekšlikums
Ņemot vērā, ka 2. un 3.pielikumā esošie īpašumi nostiprināti zemesgrāmatā Latvijas valstij Zemkopības ministrijas personā, tad lūdzam atbilstoši nodibinātai praksei rīkojuma projektā ietvert tekstu “kas ierakstīts zemesgrāmatā uz valsts vārda Zemkopības ministrijas personā”, attiecīgi precizējot rīkojuma projekta 5., 6., 7., 8.punktus, kur tas nepieciešams.
Piedāvātā redakcija
-
	Māris Gerlovess (TM)

	6.
	Rīkojuma projekts
10. Ņemot vērā ka nekustamais īpašums "Pilītes" (nekustamā īpašuma kadastra Nr. 4676 004 0219) Lielauces pagastā, Dobeles novadā, kas sastāv no zemes vienības (zemes vienības kadastra apzīmējums 4676 004 0219) 0,0253 ha platībā, vairs netiek izmantots Ministru kabineta 2016.gada 26.oktobra rīkojuma Nr.621 “Par valsts nekustamo īpašumu nodošanu Latvijas Lauksaimniecības universitātes īpašumā” 1.1.27. un 2.1.1. apakšpunktā minēto funkciju īstenošanai:  
	Priekšlikums
Rīkojuma projekta 10.punktā norādītais īpašums LBTU ir nodots īpašumā uz laiku, izglītības un zinātnes funkciju nodrošināšanai, nekustamo īpašumu bez atlīdzības jānodod valstij, ja tas vairs netiek izmantots funkciju īstenošanai, līdz ar to aicinām izvērtēt, vai rīkojuma projekts nebūtu precizējams šādi:

10.Ņemot vērā, ka LBTU īpašumā nodotais nekustamais īpašums “Pilītes” (nekustamā īpašuma kadastra Nr.4676 004 0219) Lielauces pagastā, Dobeles novadā, kas sastāv no zemes vienības (zemes vienības kadastra apzīmējums 4676 004 0219) 0,0253 ha platībā, vairs netiek izmantots Ministru kabineta 2016.gada 26.oktobra rīkojuma Nr.621 “Par valsts nekustamo īpašumu nodošanu Latvijas Lauksaimniecības universitātes īpašumā” 1.1.27. un 2.1.1.apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42.panta pirmo daļu un 43.pantu pārņemt bez atlīdzības valsts īpašumā minēto nekustamo īpašumu un nodot Finanšu ministrijas valdījumā.
10.1.Finanšu ministrijai pārņemt no LBTU šā rīkojuma 10.punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
10.2.Atļaut Finanšu ministrijai dzēst Lielauces pagasta zemesgrāmatas nodalījuma Nr.100000421547 II daļas 2.iedaļas ierakstu Nr.2.2.
 
Piedāvātā redakcija
-
	Māris Gerlovess (TM)

	7.
	Rīkojuma projekts
11. Ņemot vērā, ka ar Ministru kabineta 2010.gada 30.jūnija rīkojumu Nr.363 “Par valsts nekustamo īpašumu nodošanu Latvijas Lauksaimniecības universitātes valdījumā” LBTU valdījumā nodotais nekustamais īpašums "Pils" (nekustamā īpašuma kadastra Nr. 4676 004 0194) Lielauces pagastā, Dobeles novadā, kas sastāv no zemes vienības (zemes vienības kadastra apzīmējums 4676 004 0252) 14,76 ha platībā, vairs netiek izmantots izglītības un zinātnes funkciju nodrošināšanai: 
	Priekšlikums
Rīkojuma projekta 11.punktā norādītajam īpašumam mainīts valdītājs, pamatojoties uz Ministru kabineta 2010.gada 30.jūnija rīkojumu Nr.363 “Par valsts nekustamo īpašumu nodošanu Latvijas Lauksaimniecības universitātes valdījumā”. Minēto apliecina zemesgrāmatas nodalījuma ieraksts par īpašumtiesībām – Latvijas valsts Latvijas Biozinātņu un tehnoloģiju universitātes personā. Tādējādi nepieciešama tikai valdītāja maiņa. Ievērojot minēto, aicinām izvērtēt, vai rīkojuma projekts nebūtu precizējams šādi:

11.LBTU nodod Finanšu ministrijas valdījumā nekustamo īpašumu “Pils” (nekustamā īpašuma kadastra Nr.4676 004 0194) Lielauces pagastā, Dobeles novadā, kas sastāv no zemes vienības (zemes vienības kadastra apzīmējums 4676 004 0252) 14,76 ha platībā, kas ierakstīts zemesgrāmatā uz valsts vārda LBTU personā.
11.1.Finanšu ministrijai divu mēnešu laikā pēc šā rīkojuma spēkā stāšanās dienas pārņemt valdījumā šā rīkojuma 11.punktā minēto valsts nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
11.2.Atļaut Finanšu ministrijai dzēst Lielauces pagasta zemesgrāmatas nodalījuma Nr.100000351976 II daļas 2.iedaļas ierakstu Nr.1.1.
Piedāvātā redakcija
-
	Māris Gerlovess (TM)

	8.
	Rīkojuma projekts
12. Ievērojot Ministru kabineta 2010.gada 30.jūnija rīkojuma Nr.363 “Par valsts nekustamo īpašumu nodošanu Latvijas Lauksaimniecības universitātes valdījumā” 1.24., 1.25., 1.26. apakšpunktus un 4. punktu, kā arī Ministru kabineta 2016. gada 26. oktobra rīkojuma Nr. 621 "Par valsts nekustamo īpašumu nodošanu Latvijas Lauksaimniecības universitātes īpašumā" 1.1.26 un 2.2. apakšpunktus, LBTU nodot atpakaļ bez atlīdzības valstij Zemkopības ministrijas valdījumā sekojošus nekustamos īpašumus, jo tie vairs netiek izmantoti profesionālo izglītības programmu mežzinātnē un mežsaimniecībā īstenošanai un dzēst aizlieguma atzīmes attiecīgajos zemesgrāmatu nodalījumos:
	Priekšlikums
Lūdzam izvērtēt, vai rīkojuma projekta 12.punkts nebūtu pilnībā pārstrādājams, jo nekustamajam īpašumam "Viesvecupe" nostiprinātas LBTU īpašuma tiesības uz laiku izglītības un zinātnes funkciju nodrošināšanai, nekustamo īpašumu bez atlīdzības jānodod valstij, ja tas vairs netiek izmantots funkciju īstenošanai, bet nekustamajiem īpašumiem "Mežvecupes" un "Vecupe" zemesgrāmatā īpašuma tiesības ir valstij LBTU personā, līdz ar to vajadzīga tikai valdītāja maiņa. Lūdzam izvērtēt, vai rīkojuma projekta punkti nebūtu izsakāmi šādi:

1.Ņermot vērā, ka LBTU īpašumā nodotais nekustamais īpašums “Viesvecupe” (nekustamā īpašuma kadastra Nr.9050 503 0005) Engures pagastā, Tukuma novadā, kas sastāv no būves (būves kadastra apzīmējums 9050 003 0087 008), vairs netiek izmantots Ministru kabineta 2016.gada 26.oktobra rīkojuma Nr.621 “Par valsts nekustamo īpašumu nodošanu Latvijas Lauksaimniecības universitātes īpašumā” 1.1.26 un 2.2.apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42.panta pirmo daļu un 43.pantu pārņemt bez atlīdzības valsts īpašumā minēto nekustamo īpašumu un nodot Zemkopības ministrijas valdījumā.
2.Zemkopības ministrijai pārņemt no LBTU šā rīkojuma 1.punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Zemkopības ministrijas personā.
3.Atļaut Zemkopības ministrijai dzēst Engures pagasta zemesgrāmatas nodalījuma Nr.100000455603 II daļas 2.iedaļas ierakstu Nr.2.1.


1.LBTU nodot Zemkopības ministrijas valdījumā šādus valsts nekustamos īpašumus, kas ierakstīti zemesgrāmatā uz valsts vārda LBTU personā:
1.1.valsts nekustamo īpašumu “Mežvecupes” (nekustamā īpašuma kadastra Nr.9050 003 0093), kas sastāv no zemes vienības (zemes vienības kadastra apzīmējums 9050 003 0093) 12,04 ha un 23 būvēm (būvju kadastra apzīmējumi: 9050 003 0093 001; 9050 003 0093 002; 9050 003 0093 003; 9050 003 0093 004; 9050 003 0093 005; 9050 003 0093 006; 9050 003 0093 007; 9050 003 0093 008; 9050 003 0093 009; 9050 003 0093 010; 9050 003 0093 011; 9050 003 0087 001; 9050 003 0087 002; 9050 003 0087 003; 9050 003 0087 004; 9050 003 0087 005; 9050 003 0087 006; 9050 003 0087 007; 9050 003 0087 012; 9050 003 0087 013; 9050 003 0087 014; 9050 003 0087 015; 9050 003 0087 016) - Engures pagastā, Tukuma novadā;
1.2.valsts nekustamo īpašumu “Vecupe” (nekustamā īpašuma kadastra Nr.9050 003 0097), kas sastāv no zemes vienības (zemes vienības kadastra apzīmējums 9050 003 0097) 2,13 ha un 3 būvēm (būvju kadastra apzīmējumi: 9050 003 0087 009; 9050 003 0087 010; 9050 003 0087 011) - Engures pagastā, Tukuma novadā;
2.Zemkopības ministrijai divu mēnešu laikā pēc šā rīkojuma spēkā stāšanās dienas pārņemt valdījumā šā rīkojuma 1.punktā minētos valsts nekustamos īpašumus un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Zemkopības ministrijas personā.
3.Atļaut Zemkopības ministrijai dzēst Engures pagasta zemesgrāmatas nodalījuma Nr.100000195474 II daļas 2.iedaļas ierakstu Nr.1.1. un Engures pagasta zemesgrāmatas nodalījuma Nr.100000298561 II daļas 2.iedaļas ierakstu Nr.1.1.

